**Kjære arbeidsgiver,**

Takk for at du støtter årets OD! Her kommer litt info.

**Operasjon Dagsverk**

Operasjon Dagsverk (OD) er Norges største solidaritetsaksjon av, med og for ungdom. OD bevisstgjør elever i Norge om globale sammenhenger, og hvordan deres holdninger og handlinger former verden. Elever kan støtte ungdom i andre deler av verden ved å jobbe på OD-dagen.

**Årets prosjekt- en bit av gangen**

Årets OD-prosjekt er i samarbeid med Utviklingsfondet, og støtter ungdom i Guatemala. Urfolksungdom i Guatemala opplever sult som en trussel i møte med stadig mer uforutsigbare klimaendringer. Guatemala rammes hardt av klimaendringene, og det å dyrke nok mat blir bare vanskeligere. Ungdom ser avlinger visne, og hjem raseres av naturkatastrofer. Urfolksungdom i Guatemala ønsker å bli lyttet til og være en del av løsningen rundt matsikkerhet. Årets OD skal støtte ungdomsorganisasjoner som gir ungdom opplæring i klimatilpasset jordbruk slik at de får den kunnskapen de trenger for å produsere mat i et endret klima, og inntekt som bidrar til at de kan fullføre skolegangen. Les mer på [od.no](https://www.od.no/).

**Om arbeidsgiverrollen**

Som arbeidsgiver kan du bli kjent med- og inspirere unge arbeidstakere! Benytt også anledningen til å lære av ungdom, og kanskje OD kan synliggjøre deres engasjement og samfunnsansvar? Du velger selv hvor lenge jobben varer, men ikke lengre enn en vanlig skoledag. Elevene er forsikret gjennom skolen når de jobber på OD-dagen.

**Betaling for dagsverk**

Betaling gjøres på betale.od.no med Vipps, kort eller faktura. Om din bedrift er registrert med EHF sendes faktura med EHF. Veiledende minstepris for en elev er 350,- (om dere er fra ungdomsskolen) / 450,- (om dere er fra VGS).Ved betaling genereres et referansenummer som skal skrives på elevens arbeidskort *(kan skrives ut på od.no om eleven ikke har det)*, som de leverer på skolen ferdig utfylt etter OD-dagen. Det er derfor fint om betalingen gjennomføres mens eleven er hos deg.

*Dersom du ikke har anledning til å betale mens eleven er hos deg- noter deg:*

* *Elevens navn:*
* *Skole:*
* *Klasse:*
* *Telefonnummer:*

*Og send referansenummeret for betalingen til eleven i etterkant.*

**Tusen takk for støtten til årets Operasjon Dagsverk!**